Document ID: /roh_data/filtered/fineweb-2-filterrobots_roh.jsonl.gz/21576

39 milliuns aveva la regenza quintà d’impunder per cas da direzza
Damai che la lungezza e quantidads dals lockdowns èn sa midads na tanscha quai ni davant ni davos. La regenza augmenta il credit sin 100 milliuns francs.
E bunamain tuttina impurtant sco ils daners è il proceder per las interpresas da survegnir agid finanzial che vegn simplifitgà.
Interpresas ch’han serrà pli che 40 dis valan da nov sco cas da direzza. Ellas ston be pli mussar ora ina sperdita da svieuta d'almain 15 pertschient.
A partir dad oz pon las interpresas tschentar la damonda per agid en cas da direzza. Marcus Caduff quinta che las emprimas interpresas survegnan daners gia la fin schaner u entschatta favrer.
Ils 100 milliuns che la regenza vul impunder per interpresas en las stretgas tanschian fin la fin da fevrer.